《留别粤中诸子》
明代·释今覞

江岸杨花已满林，片帆遥指古田阴。长途未习蛮溪语，别舫偏怜粤客吟。

閒按水程寻古驿，静依沙渚数栖禽。浮生踪迹真如幻，不用骊歌百感深。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。